Muidu, mis puutub juhendisse, siis ma olen ka kõrgharidusega inimene aga mulle jäi arusaamatuks fraas "äärista servad hõbepaberiga" (pilt suureks klikates peaks saama lugeda). Ma kohe mitte krd'issegi ei osanud seda panna ja loobusin sellisest tegevusest. Nagu selgus, katastroofi ei järgnenud. Ühesõnaga, ära ma selle koogi küpsetasin.  Tegin pool kogust (4 munavalget), 21 cm vormis ja sai paras. Põhja oleks ehk võinud eelküpsetada törtsu rohkem ning see besee sai ideaalist suht kauge, aga ma usun, et viimane on minu vähese beseeküpsetamise viga, mitte retseptist tulenev.